
Kako preprosto je imeti rad nekoga, kako preprosto je nositi v srcu vas, vas, ki sijete kot angeli in radost nosite… Pesem Anike Horvat sem si prepevala na poti proti domu in priznati vam moram, da sem za trenutek dobila kar malo solzne oči. Ne znam opisati občutka, ko se ti misli ob koncu projekta prepletajo in ko si skušam obrazložiti s čim sem si zaslužila to priložnost da sem postala del vas - Specialistov!  
Biti prostovoljka v takšnem projektu je posebne vrste poslanstvo, ki v prvi vrsti zahteva delo na sebi in s seboj, šele na to si lahko podpora okolici, ki pa te v takšni situaciji definitivno potrebuje.  Priznati moram, da sem pred samim projektom imela kar nekaj pomislekov glede sebe, v smislu ali sem dovolj močna in pripravljena sodelovati v projektu, ki poleg dela z osebami s posebnimi potrebami zahteva še veliko prilagajanja trenutni situaciji na jadrnici, ki pa se nenehno spreminja. A ravno ti pomisleki in strahovi, so mi dali moč in zagon da se preizkusim v tej, novi vlogi. Dve moji največji strasti, delo z osebami s posebnimi potrebami in jadranje v enem, kaj drugega bi si človek še lahko želel. 
Sam projekt mi je všeč predvsem zato, ker je drugačen, drugačen od drugih, a kljub tej svoji drugačnosti zajema vsa glavna področja delovanja, ki so pri posamezniku še kako pomembna. Tako področje motorike, kot emocionalno-kognitivno področje, med katero sodi priznanje in premagovanje strahov, krepitev samozavesti, graditi občutek odgovornosti in zaupanju v lastne zmogljivosti, nenazadnje pa zajema tudi socialno področje, ki pa je pri tem delu ključno. 
Skratka, za mano je teden, ki mi bo nedvomno ostal v najlepšem spominu. Ne mine dan, da moje misli nebi vsaj za trenutek odtavale vse tja do Biograda in nazaj.
Specialisti za jadranje je definitivno premalo s katerim bil lahko opisala te prečudovite srčne ljudi, od katerih bi se marsikdo izmed nas moral naučiti iskrenosti, topline in sprejemanja. 
Draga Urška in Janez še enkrat iskrena hvala za to prečudovito izkušnjo. Hvala vsem spremljevalcem, ki ste 24ur na dan skrbeli za svojo posadko, nenazadnje hvala tudi skipperjem, kajti brez vas jadranje ni bi imelo pomena in ja hvala Katarini in Roku, ki sta mi bila v veliko veliko podporo. 
Za konec bi dodala samo še en citat vsem tistim, ki se sprašujejo čemu delati kot prostovoljec: Najlepše darilo, ki ga lahko nekomu daš je tvoj čas, ker ko mu podariš svoj času, mu podariš del življenja, ki ga nikoli več ne moreš dobiti nazaj! 

